สถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมาย

สถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมาย หรือ สถาบันการบังคับใช้กฎหมายระหว่างประเทศ (International Law Enforcement Academy: ILEA) คือสถาบันตำรวจระหว่างประเทศที่บริหารงานโดยกระทรวงการต่างประเทศสหรัฐ ซึ่งหน่วยงานบังคับใช้กฎหมายสหรัฐสามารถฝึกอบรมกองกำลังตำรวจในท้องที่ของประเทศที่เข้าร่วมเกี่ยวกับการต่อต้านการก่อการร้าย การสกัดกั้นยาเสพติด การตรวจจับการปลอมแปลงเอกสาร และแนวทางการควบคุมพื้นที่ชายแดน 

**ประวัติ**
สถาบันนี้ก่อตั้งขึ้นในปี พ.ศ. 2538 โดยประธานาธิบดีสหรัฐ บิล คลินตัน เพื่อใช้เป็นช่องทางสำหรับความร่วมมือของหน่วยงานบังคับใช้กฎหมายระหว่างประเทศเพื่อลดอาชญากรรม ปราบปรามการก่อการร้าย และแบ่งปันองค์ความรู้และเทคนิคการฝึกต่าง ๆ
ปัจจุบันมีสถาบันฝึกอบรม ILEA ระดับภูมิภาค 4 แห่งทั่วโลก ได้แก่ ILEA ซานซัลวาดอร์ ในเอลซัลวาดอร์ ILEA บูดาเปสต์ ในฮังการี ILEA กรุงเทพฯ ในไทย และ ILEA กาโบโรเน ในบอตสวานา สถาบันฝึกอบรม ILEA รอสเวลล์ในรัฐนิวเม็กซิโก สหรัฐอเมริกา เป็นสถาบันฝึกอบรมระดับภูมิภาคแห่งที่ 5 โดยเน้นการฝึกภาวะผู้นำขั้นสูงและกรอบกฎหมาย/นโยบายที่จำเป็นเพื่ออำนวยความสะดวกในการบังคับใช้กฎหมายอย่างมีประสิทธิผลภายใต้กรอบการเคารพสิทธิพลเมืองและสิทธิมนุษยชนของพลเมือง นอกจากนี้ ยังมีศูนย์ฝึกอบรมระดับภูมิภาคในเครือในกรุงอักกรา ประเทศกานา
หน่วยงานบังคับใช้กฎหมายของรัฐบาลกลาง 13 แห่ง ได้เข้าร่วมโครงการ ILEA และกรมตำรวจนครบาลที่เลือกไว้จะได้รับการคัดเลือกตามพื้นที่ความเชี่ยวชาญ หน่วยงานที่เข้าร่วมโครงการ ได้แก่ สำนักงานตำรวจลับสหรัฐ (USSS), DSS, DEA, ATF, FBI, ICE, FLETC, DOI, IRS-CI เป็นต้น

**การฝึกและการจัดการ**
หลักสูตรการสืบสวนการค้าสัตว์ป่า ณ ILEA กรุงเทพฯ
ครูฝึกและเจ้าหน้าที่ที่ปฏิบัติหน้าที่สอนหลักสูตรในหัวข้อต่าง ๆ เช่น ความปลอดภัยทางกายภาพสำหรับที่ตั้งทางทหาร การสืบสวนข้ามชาติ การสืบสวนหลังการระเบิด การต่อต้านการค้าสัตว์ป่า การต่อต้านการทุจริต การค้ายาเสพติด การฟอกเงินและอาชญากรรมทางการเงิน การก่อการร้ายและการค้ามนุษย์ ILEA จัดทำหลักสูตรแกนกลางของการจัดการและการสอนทางเทคนิคสำหรับผู้จัดการด้านกระบวนการยุติธรรมทางอาญา เพื่อพัฒนาความร่วมมือในการบังคับใช้กฎหมายที่มีประสิทธิผลในขณะที่เพิ่มความสามารถของสถาบันทางกระบวนการยุติธรรมทางอาญาของแต่ละประเทศในการปราบปรามอาชญากรรมข้ามชาติ
ข้อตกลงทวิภาคีที่สร้างการดำเนินงานของ ILEA ยังจัดตั้งคณะกรรมการกำกับดูแลร่วม ซึ่งมีประธานเป็นสถานทูตสหรัฐฯ และเจ้าหน้าที่รัฐบาลเจ้าภาพของประเทศนั้น ๆ เพื่อดูแลนโยบายและการดำเนินงานของสถาบัน คณะกรรมการร่วมประชุมอย่างน้อยปีละสองครั้งและดำเนินงานโดยมติเอกฉันท์ของทั้งสองฝ่าย

**เครือข่าย**
เครือข่ายของสถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมาย ประกอบไปด้วย- อาคารสำนักงาน ILEA บูดาเปสต์สถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมาย กรุงเทพฯ (ILEA Bangkok)
** ประเทศเครือข่ายที่เข้าร่วม ได้แก่ บรูไน, ลาว, ฟิลิปปินส์, กัมพูชา, มาเก๊า, สิงคโปร์, จีน, มองโกเลีย, ไทย, ฮ่องกง, มาเลเซีย, ติมอร์-เลสเต, อินโดนีเซีย, เมียนมาร์ และเวียดนาม- สถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมาย บูดาเปสต์ (ILEA Budapest)
** คือสถาบันฝึกอบรมของภูมิภาคเอเชีย ผ่านความร่วมมือระหว่างรัฐบาลสหรัฐ และรัฐบาลไทย โดยประเทศเครือข่ายที่เข้าร่วม ได้แก่ แอลเบเนีย, จอร์แดน, โปแลนด์, อาร์เมเนีย, คาซัคสถาน, โรมาเนีย, บอสเนียและเฮอร์เซโกวีนา, สาธารณรัฐโคโซโว, สาธารณรัฐเซอร์เบีย, บัลแกเรีย, สาธารณรัฐคีร์กีซ, สาธารณรัฐสโลวัก, สาธารณรัฐโครเอเชีย, ลัตเวีย, สโลวีเนีย, ไซปรัส, เลบานอน, สาธารณรัฐทาจิกิสถาน, สาธารณรัฐเช็ก, ลิทัวเนีย, ตูนิเซีย, สาธารณรัฐเอสโตเนีย, มาซิโดเนียเหนือ, สาธารณรัฐตุรกี, จอร์เจีย, สาธารณรัฐมอลโดวา, เติร์กเมนิสถาน, กรีซ, มอนเตเนโกร, ยูเครน, ฮังการี, โมร็อกโก และสาธารณรัฐอุซเบกิสถาน- สถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมาย กาโบโรเน (ILEA Gaborone)
** ประเทศเครือข่ายที่เข้าร่วม ได้แก่ แองโกลา, บอตสวานา, บุรุนดี, แคเมอรูน, คอโมโรส, คองโก, ดีอาร์คองโก, จิบูตี, เอธิโอเปีย, กาบอง, กานา, กินี, เคนยา, เลโซโท, มาดากัสการ์, มาลาวี, มอริเชียส, โมซัมบิก, นามิเบีย, ไนจีเรีย, รวันดา, เซเชลส์, เซเนกัล, เซียร์ราลีโอน, แอฟริกาใต้, เอสวาตินี, แทนซาเนีย, ยูกันดา, แซมเบีย, บูร์กินาฟาโซ, เบนิน, ไลบีเรีย, โตโก และแกมเบีย- การประชุมเชิงปฏิบัติการ ณ ILEA เอลซัลวาดอร์สถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมาย เอลซัลวาดอร์ (ILEA San Salvador)
** ประเทศเครือข่ายที่เข้าร่วม ได้แก่ บอตสวานา, เคนยา, มอริเชียส, เซเชลส์, เซียร์ราลีโอน, แซมเบีย, เอสวาตินี (สวาซิแลนด์), ไนจีเรีย, แทนซาเนีย, แอฟริกาใต้, บุรุนดี, กานา, มาลาวี, นามิเบีย, เบนิน, สาธารณรัฐประชาธิปไตยคองโก, กินี, มาดากัสการ์, สาธารณรัฐคองโก, เอธิโอเปีย และโมซัมบิก- การฝึกอบรมหลักสูตรความรุนแรงต่อสตรีและการไกล่เกลี่ย ณ ILEA รอสเวลล์สถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมาย รอสเวลล์ (ILEA Roswell)
** ตั้งแต่ปี พ.ศ. 2544 สถาบันได้ดำเนินการฝึกอบรมผู้เชี่ยวชาญด้านการบังคับใช้กฎหมายและกระบวนการยุติธรรมมากกว่า 6,125 คนจาก 111 ประเทศ- ศูนย์ฝึกอบรมภูมิภาคแอฟริกาตะวันตก (West Africa Regional Training Center)
** ประเทศเครือข่ายที่เข้าร่วม ได้แก่ ไนเจอร์, มอริเตเนีย, เซเนกัล, เคปเวิร์ด, แกมเบีย, มาลี, กินี-บิสเซา, กินี, เซียร์ราลีโอน, บูร์กินาฟาโซ, ไลบีเรีย, ไอวอรีโคสต์, กานา, โตโก, เบนิน และไนจีเรีย 

**อ้างอิง**

**แหล่งข้อมูลอื่น**
  ILEA San Salvador-  ILEA Budapest-  ILEA Bangkok-  ILEA Gaborone-  ILEA Roswell-  West Africa Regional Training Center-  Bureau of International Narcotics and Law Enforcement Affairs-  Bureau of Diplomatic Security-  ILEA heritage-  International Law Enforcement Training Celebrating 20 Years of Partnership and Excellence (FBI)
หมวดหมู่:โรงเรียนตำรวจ